text: Horsens-firma har Danmarks bedst omtalte brand
  19 januar 2018 kl. 18.02
  Glem alt om Lego når det gælder Danmarks bedste image. Det er nemlig supermarked-kæden Rema 1000, som er det bedst omtalte brand. 
  Lego har ellers siddet solidt på tronen som Danmarks bedst omtalte brand i mange år, men i år må Lego se sig slået af den norske butikskæde Rema, der har dansk hovedkvarter i Horsens, der som den nye dreng i top-10 brager ind på en andenplads.
   
  YouGov BrandIndex har sammenlignet mere end 300 varemærker i Danmark for at vise, hvilke mærker der har fået mest positiv omtale.
   
  Hver dag har YouGov BrandIndex spurgt 200 personer om deres holdninger til forskellige varemærker. En af de parametre, som YouGov BrandIndex måler på er varemærkets omtale - også kaldet buzz.
  
  